section_heading: Svojstva
paragraph_text: M101 je relativno bliska galaksija. Nalazi se na udaljenosti od 21 milijun svjetlosnih godina. Njen prividni promjer je tek nešto manji od Mjesečeva i iznosi 28'. Stvarni promjer galaktike je 220.000 svjetlosnih godina, dvostruko veći od naše galaktike Kumove slame. Prividni sjaj galaktike je magnitude + 7,9 što odgovara stvarnom sjaju od magnitude - 21,6. Sjaj M101 je dvostruko veći od sjaja Mliječne staze.